Markus Hess

Markus Hess (24. detsember 1953 Kitchener, Ontario provints – 2. juuni 2022 Toronto) oli eesti rahvusest Kanada mehaanikainsener ja väliseesti seltskonnategelane. Markus Hess lõpetas bakalaureusekraadiga Waterloo ülikooli. Ta mängis Waterloo ülikooli võrkpallimeeskonnas. Aastal 1972 astus Markus Hess Vironia korporatsiooni. Markus Hess töötas aastatel 1979–1986 ettevõttes Crothers Caterpillar esmalt projekteerijana, seejärel osakonnajuhatajana. Aastatel 1986–1988 töötas ta tehnikaosakonna juhatajana firmas Acrobat. Aastal 1988 asutas ta koos partneriga ettevõtte Link Extrusion Inc. Kui ettevõte liitus teise ettevõttega, sai sellest ALPHA Loop Inc. Markus Hess loobus presidendikohast ja temast sai uue firma asepresident. Aastal 1997 müüdi firma maha ja Hessi uueks tegevusalaks sai tuuletunnelid. Markus Hessil on 14 patenti eri valdkondadest, näiteks tõstukid metallitööstuses, aeronautika, plasti uudne ümbertöötamine, lennukimootorite katsetamine ja pilvelõhkujate ehitusel kasutatav turvavarustus. Markus Hess töötas elu viimastel aastatel peainsenerina ettevõttes Berg Chilling Systems. Markus Hess oli aktiivne poliitik ja ühiskonnategelane. Ta on kuulunud Toronto Eesti Maja ja ajalehe Meie Elu juhatusse ning olnud Eesti Kongressi saadik. Markus Hess alustas 1986. aastal kommunismi ja natsismi ohvrite mälestuspäeva ehk musta lindi päeva, mille puhul Ida- ja Kesk-Euroopa rahvad ühinevad, et meenutada Molotovi-Ribbentropi pakti ja protestida kommunistliku režiimi tagajärgede vastu. Markus Hess oli alates 1986. aastast musta lindi päeva rahvusvahelise komitee esimees. Musta lindi päev on riiklik mälestuspäev paljudes riikides, sealhulgas Kanadas, Poolas ja Leedus. Markus Hess on olnud Committee for a Peaceful Transition to Freedom esimees, kellena organiseeris muu hulgas Nõukogude Liidu reformimeelsetele poliitikutele erastamise ja valimiste teemalisi konverentse Poolas, Eestis, Leedus ja Inglismaal. 1991. aastal juhtis Hess edukat poliitilist kampaaniat, mille tulemusel nimetati Toronto raekoja ees linnaruumi kaunistavad kaared Vabaduskaarteks. Markus Hess oli Kesk- ja Ida-Euroopa Nõukogu (CEEC) esimees ja Eestlaste Kesknõukogu Kanadas (EKN) endine esimees. Samuti osales Markus Hess heategevusorganisatsiooni Tribute to Liberty juhatuse töös. Venemaa Föderatsioon kandis märtsis 2022 Markus Hessi ühena 313 kanadalasest ebasoovitavate isikute nimekirja, kellele keelati sisenemine Venemaale. 1989 – Poola Kuldrist 2003 – Valgetähe V klassi teenetemärk 2009 – Eestlaste Kesknõukogu Kanadas Kuldteenete märk Markus Hess oli asjaarmastajast helilooja, kes täiendas oma heliloomingu- ja klaverimänguoskust Roman Toi käe all. Markus Hess on kirjutanud lasteraamatu ja muinasjutte.[viide?] Hessi vanemad olid Gerhard Hess (1926–2004) ja Pille Hess (snd Kalm, 1931). Markus Hess oli abielus Eha Hessiga ja neil sündis 4 last:[viide?] Jaan Kalev Hess (snd 1981), abielus Mai-Liis Hessiga (snd Tammemägi) aastast 2012, tütar Miia-Liina Hess (snd 2014), poeg Leo Aleksander (snd 2016) Laas Toomas Hess (snd 1983), abielus Kate Hessiga (snd Withers) aastast 2012, poeg Heikki Edward Hess (snd 2013), tütar Viive Õnnela Hess (snd 2016) Leikki Eha Hess (snd 1987), abielus Attila Revesziga aastast 2015, tütar Raili Emilia Hess (snd 2016) Maiki Kaisa Hess (snd 1989) Randsalu, Arne (2000). "Vironia insenerid Kanadas". Korporatsioon Vironia. Vaadatud 15.01.2020. "EKN üldvalimised – hääletage!". Estonian World Review. 8. detsember 2011. Vaadatud 15.01.2020.